# PÁLYÁZAT

francia anyanyelvi tanár foglalkoztatására a 2021/2022-es tanévben

***ÁLTALÁNOS ÉS KÖZÉPISKOLÁK RÉSZÉRE***

*A művelődési és közoktatási miniszter által 1992-ben létrehozott Magyar-Francia Ifjúsági Alapítvány (MFIA) célja, hogy minél több fiatal rendelkezzék az Európai Unió második munkanyelve, a francia nyelv- és kultúra magas szintű ismeretével. E cél érdekében a MFIA diplomás anyanyelvi francia vendégoktatókat toboroz magyar oktatási intézményekbe, ezzel támogatva, kiegészítve a magyar kollégák munkáját az oktatásban.*

*Az alapítvány működését 1993 óta a magyar központi költségvetés mellett a francia külügyminisztérium támogatása biztosítja.*

***Mit nyújt a MFIA?***

*- Franciaországi internetes szakmai fórumokon meghirdeti pályázati felhívását francia mint idegen nyelv- esetleg valamilyen más szakos Master-diplomával rendelkező oktatók számára;*

*- elbírálja a beérkező pályázatokat, állásinterjún megismeri, felméri a kiválasztott pályázókat, megszervezi az oktatók magyarországi fogadását;*

*- ellátja munkáltatói kötelezettségeit.*

*-* ***Vállalja, hogy****:*

* *határozott idejű, részfoglalkoztatási munkaszerződést köt az oktatókkal ;*
* *a munkaviszonyt szabályszerűen bejelenti (NAV, OEP);*
* *befizeti a vendégoktatók egészségbiztosításának költségeit;*
* *befizeti a munkáltatói járulékokat;*
* *folyósítja a vendégoktató munkabérét - tíz hónapon keresztül, havonta - az általa nyitott bankszámlára;*
* *a Francia Nagykövetség Kulturális Osztályával együttműködve a tanév során oktatói számára 4 alkalommal továbbképzést szervez;*
* *a koordinátor kollégák igen fontos tevékenységét, félévenként szerény díjazással honorálja.*

***Mit vár a fogadó intézménytől?***

*A fogadó intézmény biztosítja, hogy*

* *az intézményben legyen bevezetett franciaoktatás.*
* *az intézményben legyen olyan francia szakos kolléga, aki vállalja a* ***koordinátori feladatok ellátását****, egyrészt segíti az érkező oktató beilleszkedését a magyar oktatási rendszerbe, az adott intézmény közösségébe, megismerteti vele az intézmény követelményeit, másrészt nyelvi közvetítőként mellette áll hivatalos és mindennapi kapcsolataiban.*

***segíti*** *a vendégoktatót megérkezésekor a helyben intézendő adminisztrációs teendőkben :*

* *bankszámla nyitás;*
* *a MFIA-tól kapott dokumentumok alapján regisztrációs kártya, európai egészségbiztosítási kártya megszerzése, lakcímbejelentés;*
* *az anyanyelvi vendégoktató helyi munkaköri leírásának elkészítése.*
* ***az oktató érkezésekor, valamint 4 alapítványi továbbképzés alkalmával*** *állja a francia oktató útiköltségét.*
* ***berendezett, önálló lakást biztosít*** *a vendégoktatónak (kötelező felszereltség: automata mosógép és korlátlan internet-hozzáférés).*

*A lakbér- és a rezsiköltségek,* ***beleértve az internet előfizetési díját is****, a fogadó intézményt terhelik.*

*A (mobil és/vagy vezetékes) telefon számláját a vendégoktató fizeti.*

*Amennyiben egy intézmény nem kívánja a kötelező* ***heti 18 tanórában*** *foglalkoztatni a vendégoktatót, egy másik vagy több intézmény is osztozhat a rendelkezésre álló órakereten. Osztott foglalkoztatás esetén a heti óraszám 17 óra. Ebben az esetben az intézmények feltüntetik pályázatukban a partnerintézményeket, ill. az óraszám megosztásának módját. Ebben az esetben a partnerintézmények egybehangzó pályázatokat nyújtanak be. Ezzel a megoldással a költségek is megoszthatók.*

*Több fogadó intézmény esetén a költségek az egyes intézményekben tartandó órák száma szerint arányosan oszlanak meg.*

*A feltételek ismeretében a pályázati kérelem érvényes, ha*

*a MFIA honlapjáról* [*www.mfia.eu*](http://www.mfia.eu) *letölthető 1. és 2. számú űrlap megfelelően kitöltve,*

***1 eredeti példányban, az intézményvezető és a tanszékvezető aláírásával, pecséttel hitelesítve,***

***ajánlott küldeményként a kitűzött határidőre megérkezik az alapítvány postacímére.***

*A 2. számú űrlapot, mely a betöltendő állás részletes leírását tartalmazza, kérjük* ***e-mailben is*** *elküldeni a következő e-mail címre:* *tunde.kutor@mfia.eu*

***A beküldött pályázat csak abban az esetben érvényes, ha a hiánytalanul kitöltött űrlapok postán és elektronikusan a megadott határidőre megérkeznek az alapítvány postai- és e-mail címére.***

***Pályázatot abban az esetben is be kell nyújtani, ha az intézmény(ek)ben jelenleg oktató vendégtanár szerződését kívánják meghosszabbítani.***

***A két űrlap BEÉRKEZÉSI határideje:***

***2021. március 17.***

***a Magyar-Francia Ifjúsági Alapítvány POSTACÍME:***

***1052 Budapest, Vitkovics Mihály u. 7. II/3.***

***A határidő után érkező vagy hiányosan kitöltött pályázatokat nem tudjuk figyelembe venni.***

*Amennyiben a MFIA megfelelő jelöltet talál a betöltendő állásra, értesíti a pályázó intézmény/eket. Előzetesen mindkét fél számára biztosítja a kapcsolatfelvétel lehetőségét. Egyúttal a MFIA mindent megtesz azért, hogy június 30-ig minden állást betöltsön, valamint a vendégoktató személyi anyagát a fogadó intézmény/eknek átadja.*

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Dr. Tóthné Czelvikker Katalin*

 *igazgató*

*Budapest, 2021. február 18.*